

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Mehedinţi** |

 Nr. ................/AAA/………….............

   DECIZIA ETAPEI DE ÎNCADRARE
Proiect din data de 11.04.2018

   Ca urmare a solicitării de emitere a acordului de mediu adresate de D.R.D.P. Craiova, cu sediul în localitatea Craiova, str. Calea Severinului, nr.17, judeţul Dolj, prin domnul Director Economic şi Comercial Bratu Bogdan Laurenţiu, înregistrată la Agenţia pentru Protecţia Mediului Mehedinţi cu nr. 13451 din 26.10.2017 şi a completărilor înregistrate la Agenţia pentru Protecţia Mediului Mehedinţi cu nr.4044/29.03.2018, în baza Hotarârii Guvernului [nr. 445/2009](http://www.legestart.ro/Hotararea-445-2009-evaluarea-impactului-anumitor-proiecte-publice-private-asupra-mediului-%28MzM1MjEy%29.htm) privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului [nr. 57/2007](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) privind regimul ariilor naturale protejate, conservarea habitatelor naturale, a florei şi faunei salbatice, cu modificările şi completările ulterioare,

   Agenţia pentru Protecţia Mediului Mehedinţi decide, ca urmare a consultărilor desfăşurate în cadrul şedinţei Comisiei de Analiză Tehnică din data de 11.04.2018, ca proiectul “Lucrări de întreţinere periodică la pod pe DN67D, km 72+005” propus a fi amplasat în extravilanul comunei Obarşia-Cloşani, judetul Mehedinţi, **nu se supune evaluării impactului asupra mediului şi nu se supune evaluării adecvate.**

  Justificarea prezentei decizii:

   I. Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele:

a). proiectul se încadrează în prevederile Hotarârii Guvernului nr. 445/2009, anexa nr.2 pct 13, lit.a). “Orice modificări sau extinderi…ale proiectelor prevăzute în anexa nr.1 sau în prezenta anexa, deja autorizate, executate sau în curs de a fi executate”;

b). proiectul nu intră sub incidenta art. 28 din Legea nr.49/2011 care modifică şi aprobă O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice;

c).mărimea proiectului: podul existent se afla situat în extravilanul comunei Obârsia-Cloşani, pe DN 67D Băile Herculane-Baia de Aramă - km 72+005, fiind construit din 1975 şi proiectat la clasa E de incarcare; situaţia existentă a acestuia a dus la necesitatea efectuării lucrărilor de întreţinere periodică care să asigure condiţii optime de siguranţă şi confort pentru circulaţia rutieră şi pietonală – lucrări necesare fiind constatate defecte şi degradări ale podului la: nivelul suprastructurii, nivelul infrastructurii, nivelul căii pe pod; nivelul racordării podului cu rampele de acces şi nivelul albiei cursului de apă. Suprastructura podului prezintă o singură deschidere cu lungimea de 13,00 m şi o lăţime totală de 10,35 m. Calea de pod este alcătuită dintr- o parte carosabilă cu lăţimea de 8,15 m cu două benzi de circulaţie şi echipat cu două trotuare pietonale cu lăţimea de 1,10 m fiecare.Cursul de apă prezintă un traseu sinuos şi colmatat, din cauza ruperii malurilor şi blocarea albiei de vegetaţie şi depuneri aluvionare.Podul supratraversează un curs de apă necadastrat, afluent al râului Arsaca.

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro

Lucrările de întreţinere periodică propuse la nivelul albiei şi malurilor:

- curăţări de depuneri aluvionare şi vegetaţie a albiei si malurilor pe o lungime de 30 m în amonte şi 15m în aval de pod;

-se execută în albie un pereu din beton C35/45 cu lungimea de 10,40 m, în grosime medie de 15cm, aşezat pe un strat de balast de 25cm;

-la capetele amenajării albiei se execută câte o grindă de capăt din beton C35/45, care urmăreşte profilul albiei;

- se execută o protecţie de anrocamente în faţa grinzilor de capăt executate având o lăţime de 3,00 m (în aval) , 7,00m (în amonte) şi o lungime de 13,00m; adâncimea medie pe care se dispune protecţia este de 75cm.

 Lucrările de întreţinere periodică propuse la nivelul rampelor de acces:

-demolare îmbracăminte asfaltică existentă;

-săpătură în spatele culeelor;

-realizarea consolelor drenului din beton simplu C20/25;

-realizarea consolelor pentru rezemarea dalelor de racordare din beton armat C35/45;

-refacerea hidroizolaţiei în spatele culeelor cu soluţie pe bază de bitum, aplicată în două straturi;

-refacerea drenului cu bolovani de râu în sistem filtru invers;

-montare geotextil în spatele drenului;

-execuţie cu umplutură cu balast în spatele drenului;

-execuţia racordării podului cu terasamentele (dale prefabricate din beton armat C35/45-L=6,00m+grinda de rezemare cu secţiunea de 40x40cm);

-se execută construcţia în trepte de înfrăţire pentru a asigura o lăţime suficientă a terasamentelor din ambele rampe de acces;

-execuţie strat de fundaţie din balast – 40 cm grosime;

-execuţie strat de fundaţie din piatră spartă – 25cm grosime;

-execuţie strat de bază din AB31,5 – 8cm grosime;

-execuţie binder din BADPC20 – 6 cm grosime;

-execuţie uzură din ATD16 – 4 cm grosime;

-executie acostamente din piatră spartă – 18 cm grosime;

-execuţie protecţie terasamente pe rampele de acces, din pământ vegetal, cu grosimea 20 cm înierbat;

-execuţie scări de acces şi casiuri – din beton simplu C35/45 şi se vor executa la fiecare capăt al podului;

- se execută lucrări de întreţinere periodică la nivelul elevaţiei aripilor de racordare prin sporirea grosimii elevaţiilor aripilor cu 20 cm şi înălţarea lor pentru a asigura stabilitatea terasamentelor de pe rampele de acces;

-se execută lucrări de întreţinere periodică la nivelul zidurilor de sprijin din aval de pod prin sporirea grosimii elevaţiilor cu 20 cm şi înălţarea lor pentru a asigura montarea parapetului de protecţie tip H4b şi stabilitatea terasamentelor;

-se execută lucrări de întreţinere periodică la nivelul rostului vertical dintre elevaţia culeei şi a aripii de racordare;

-montare parapet direcţional din oţel zincat – tip H4b pe lungimea de 10,0 m pe fiecare rampă;

-la finalizarea lucrărilor de reabilitare toate suprafeţele în contact cu mediul înconjurător vor fi protejate cu vopsea anticorozivă pentru beton;

-se execută marcajul rutier orizontal cu vopsea termoplastică cu microbile şi semnalizarea verticală.

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro

Lucrările de întreţinere periodică propuse la nivelul infrastructurii:

-curăţarea cu peria mecanică a betoanelor elevaţiilor culeelor, inclusiv a banchetelor;

-îndepărtarea betoanelor grav degradate;

-curăţarea prin sablare a armăturilor ruginite şi neacoperite de la banchetele de rezemare;

-injectarea eventualelor fisuri;

-înlocuirea sau suplimentarea armăturilor degradate;

-pasivizarea armăturilor;

-repararea elevaţiilor prin aplicarea unui strat de mortare speciale;

-la finalizarea lucrărilor de reabilitare toate suprafeţele în contact cu mediul inconjurator vor fi protejate cu vopsea anticorozivă pentru beton.

Lucrări de întreţinere periodică la nivelul suprastructurii:

-se va devia circulaţia rutieră pe jumatate din lăţimea căii de pod;

-se demolează calea pe jumatate din lăţimea zonei carosabile;

-se demolează parapetul pietonal;

-se demolează grinda parapetului;

-se identifică vizual zonele de beton degradat prin carbonatare, coroziunea armăturii urmată de exfoliere, fisurare, de la nivelul tălpii inferioare şi a pereţilor laterali ai grinzilor principale;

-se demoleaza betonul degradat (prin sablare) până la degajarea totală a barelor armăturii de rezistenţă, realizând un spaţiu liber de 3,0 cm în spatele acestora, atât la intradosul şi extradosul fâşiilor, cât şi pe peretele lateral; betonul se demolează după un contur geometric regulat în plan, care să depăşească cu minimum 15cm după oricare direcţie suprafaţa de beton degradată;

-se curăţă până la luciu metalic fiecare bară de armatură (prin sablare);

-barele de armătură care prezintă în urma curăţării de rugină o reducere a secţiunii cu mai mult de 20% se vor înlocui pe zona degradată, cu cupoane de armatură din PC52 având acelaşi diametru, prin sudura electrică cap la cap; barele de armatură înlocuite se vor menţiona într-un proces-verbal de lucrări ascunse întocmit cu participarea cel puţin a constructorului, a dirigintelui de şantier şi a proictantului (asistenţei tehnice) şi vor fi efectuate fotografii relevante pentru fiecare bară;

-se pasivizează barele de armătură;

-se închid fisurile şi crăpăturile;

-se execută lucrări de întreţinere periodică la nivelul antretoazelor de la capetele fâşiilor şi se execută găuri de aerisire la fiecare fâşie;

-se curăţă întreaga suprafaţă de beton şi se introduc ancore metalice minim 0,35m în găuri forate la partea superioară a fâşiilor cu goluri;

-se execută placa de suprabetonare astfel încât, trotuarul nou executat pe partea dreaptă (amonte) să aibă lumină, masurată între parapetul pietonal şi parapetul direcţional, de 1,15 m. Grinda parapetului va avea lăţimea de 25cm, înălţimea de 60cm şi va fi executată din beton armat C35/45. La capătul dinspre partea carosabilă se va realiza o grindă continuă, pe toată lungimea deschiderii, pentru montarea parapetului direcţional tip H4b;

-la capătul dinspre aval se construieşte grinda parapetului cu o lăţime de 0,70 m, echipată cu lăcrimar care se împiedice scurgerea apelor pluviale la intradosul plăcii în consolă. Lăţimea de 0,70 m este necesară pentru a permite montarea unui parapet de protecţie a circulaţiei rutiere pe pod de tip foarte greu H4b;

-placa de suprabetonare are o lungime de 13,00m şi o lăţime de 11,85m. Betonul folosit va fi de clasa C35/45;

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro

-se aplică un sistem de protecţie anticorozivă a suprafeţei betonului pe întreaga faţă văzută a suprastructurii;

-se continuă cu lucrările de întreţinere periodică la nivelul căii pe jumatate din lăţimea zonei carosabile;

-lucrările de întreţinere periodică executate la nivelul suprastructurii pe jumătate din lăţimea zonei carosabile, menţionate mai sus, se vor executa în aceeaşi ordine tehnologică pe cealaltă jumătate din

lăţimea zonei carosabile;

-la finalizarea lucrărilor de reabilitare toate suprafeţele în contact cu mediul înconjurător vor fi protejate cu vopsea anticorozivă pentru beton.

Lucrări de întreţinere periodică propuse la nivelul căii de pod:

-se montează stâlpii de iluminat – solari stradali cu panouri fotovoltaice echipaţi cu lămpi sau becuri LED;

-se montează hidroizolaţie performantă de tip „poliuretanică” bicomponentă şi/sau alte tipuri similare. Hidroizolaţia se va monta atât pe zona carosabilă cât şi pe zona trotuarelor; hidroizolaţia va avea durata de exploatare normală de minim 10 ani.

-se va executa stratul de proteţie al hidroizolaţiei din beton asfaltic BA8 – 3cm;

-se vor monta bordurile de granit – 10x20 cm pe partea dinspre aval şi borduri cu dimensiunile de 20x25 pe partea din amonte, cea cu trotuar;

-se execută umplutura pe trotuare, cu beton simplu C25/30;

-se execută îmbrăcămintea asfaltică pe trotuare cu beton asfaltic BA8 – 3cm;

-se execută mixtura asfaltică pe pod – ATD16 – 2x4 cm;

- se montează parapet direcţional din oţel zincat – tip H4b;

-se montează parapetul pietonal nou din oţel zincat;

-se montează dispozitivele de acoperire a rosturilor de dilataţie pe carosabil şi pe trotuare;dispozitivele de acoperire a rosturilor vor avea viabilitatea de 50 ani şi durata de exploatare normală de minim 10 ani;

-se execută cordoanele de etanşare în lungul podului (de o parte şi de alta a bordurilor, a grinzii pe care se montează parapetul direcţional şi la baza lipsei parapetului pietonal);

-se execută marcajul rutier orizontal cu vopsea termoplastică cu microbile şi semnalizarea verticală.

d). în zonă nu există alte proiecte finalizate; proiectul nu are efect cumulativ;

e). producţia de deşeuri: din realizarea proiectului - deşeuri materiale de construcţie, deşeuri metalice, anvelope uzate, acumulatori uzaţi şi deşeuri menajere în cantitate relativ mică;

f). emisiile poluante, inclusiv zgomotul şi alte surse de disconfort: de la utilajele folosite în realizarea investiţiei şi numai pe perioada construirii acesteia;

g). risc scăzut de accident datorită tehnologiilor utilizate - se folosesc substanţe poluante – carburanţi, lubrefianţi, uleiuri minerale, substanţe/compuşi şi acumulatori – provenite de la utilajele folosite în realizarea investiţiei;

h). terenul pe care se va realiza investiţia este situat în extravilanul comunei Obârşia-Cloşani – căi de comunicaţie, ape;

i). relativa abundenţă a resurselor naturale din zonă, calitatea şi capacitatea regenerativă a acestora: agregate minerale – piatră spartă, balast, pietriş, nisip, apă – resurse neregenerabile;

j). amplasamentul proiectului se află inclus în aria natural protejată Domogled-Valea Cernei – în acest sens s-a obţinut avizul nr.845/08.11.2017 al R.N.P. ROMSILVA – Administraţia Parcului Naţional Domogled-Valea Cernei ;

k). ariile în care standardele de calitate a mediului stabilite de legislaţia în vigoare au fost depăşite: nu este cazul;

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro

l). marimea şi complexitatea impactului: impact redus asupra mediului dacă se vor respecta condiţiile din prezenta; impact benefic asupra populaţiei din zonă – asigurând trafic rutier şi pietonal în condiţii de siguranţă;

m). probabilitatea impactului: impactul asupra populatiei este unul benefic asigurand căile de acces în zonă;

n). arii dens populate : în zonă nu există locuinţe ;

o). natura transfrontieră a impactului: prin dimensiunile lui nu produce impact transfrontier;

p). peisajele cu semnificatie istorica, culturala si arheologica: nu este cazul;

r). extinderea impactului: local, numai în zona de lucru, numai în perioada de execuţie;

s). durata, frecvenţa şi reversibilitatea impactului: redusă;

t). pe timpul derulării procedurii nu s-au primit observaţii din partea publicului.

 **Condiţii de realizare a proiectului:**

a). se interzice aruncarea/deversarea oricăror deşeuri în afara zonei amplasamentului; nu se va afecta calitatea apei pe cursul de apă afluent al râului Arsaca; este interzisă depozitarea deşeurilor/materialelor/materii prime şi staţionarea utilajelor în albia cursului de apă;

b). în perioada de execuţie a proiectului se va delimita foarte bine zona de lucru şi va fi împrejmuită astfel încât să se elimine orice risc de poluare ; se va evita ocuparea suplimentarea sau lărgirea frontului de lucru în afara amplasamentului în vederea limitării riscului de poluare al apei şi solului;

c). se va asigura managementul corespunzător al materiilor prime şi materialelor necesare realizării lucrării precum şi deşeurilor rezultate din realizarea proiectului prin depozitarea temporară pe categorii

de deşeuri în spaţii special amenajate, şi betonate/impermeabilizate, predându-se periodic în vederea valorificării către firme autorizate ; acumulatorii auto uzaţi se vor depozita temporar numai pe suprafeţe impremeabilizate şi se vor preda cât mai repede către societăţele ce îi comercializează; recipienţii substanţelor periculoase (vopsele, emulsii cationice, diluant, etc.) se vor restitui distribuitorilor după golirea acestora; în cazul unor poluari accidentale pe amplasament se vor regăsi substanţe absorbante; depozitarea temporară a deşeurilor se va face numai în interiorul amplasamentului;

d). se vor lua toate măsurile pentru evitarea scurgerilor accidentale de combustibili, lubrifianţi şi alte substanţe luându-se toate măsurile (recipienţi etanşi rezistenţi la şocuri mecanice şi termice cu tăvi de retenţie, etc.) privind depozitarea şi manipularea substanţelor/compuşilor în condiţii de siguranţă repectându-se fişele tehnice de securitate ale acestora; materiile prime-betonul, mixturile asfaltice – nu se vor prepara pe amplasament;se vor acoperi/umecta depozitele de agregate fine şi materiale pulverulente;

e). organizarea de şantier se va realiza numai pe amplasamentul proiectului, limitându-se la minim suprafeţele ocupate; în cazul organizării de şantier se va crea un sistem adecvat de drenaj al apelor pluviale – rigole perimetrale impermeabilizate; suprafaţa ocupată de organizarea de şantier fie se va betona, fie se va impermeabiliza; apa potabilă va fi îmbuteliată iar grupurile sanitare (toalete ecologice) folosite la organizarea de santier se vor vidanja cu firme autorizate;

f). lucrările de realizare a proiectului se vor derula numai pe timpul zilei, respectându-se graficul de lucrări în sensul limitării traseului şi programului de lucru în scopul evitării creeării de disconfort de orice fel florei şi faunei din zonă;

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro

g). folosirea de utilaje, verificate periodic din punct de vedere tehnic, de generaţie recentă,dotate cu sisteme catalitice de reducere a poluanţilor şi amortizoare de zgomot precum şi respectarea tonajului adecvat tipului de drum; evitarea pe cât posibil a suprasolicitărilor instalaţiilor; monitorizarea parametrilor de funcţionare a instalaţiilor/utilajelor în vederea depistării şi înlăturării în timp util a unor eventuale defecţiuni, uzuri avansate, scurgeri, etc.; etapizarea lucrărilor pentru a se evita folosirea simultană a mai multor utilaje generatoare de noxe si zgomot;

h). pentru realizarea investiţiei se vor utiliza doar căile de acces existente iar transportul materialelor se va face pe trasee optime; traficul greu în zonele locuite se va face cu reducerea vitezei; se vor prevedea puncte de curăţare a pneurilor la ieţirea din zona şantierului; se vor semnaliza corespunzător lucrările; lucrările se vor realiza alternativ pe câte o bandă de circulaţie – circulaţia fiind deviată pe cealaltă bandă cu restricţii de viteza;

i). se va proceda la acoperirea spatiilor de depozitare –daca este cazul - a materialelor de unde pot rezulta particule ce pot fi antrenate în afara zonei de lucru, se va umecta portiunea în lucru în perioadele cu temperaturi ridicate, reducerea înălţimii la descărcarea cupei buldozerelor, transportul acoperit al materialelor pulverulente;

j). alimentarea cu carburanţi a utilajelor se va face cu cisterne auto iar pentru mijloacele de transport alimentarea cu carburanţi se va face de la staţiile de distribuţie carburanţi ; schimbul de ulei se va face numai la service-uri auto; cisternele distribuţie carburanţi vor respecta toate normele în vigoare în vederea evitării scutrgerilor/poluărilor accidentale;

k). activitaţile care produc cantităţi de praf se vor reduce în perioadele cu vânt puternic sau se vor umecta intens suprafeţele care reprezintă sursa;

l). in cazul producerii unor poluari accidentale în timpul lucrărilor, acestea vor fi neutralizate cu substanţe absorbante intervenindu-se operativ în acest sens;

m). după executarea lucrărilor de investiţii zonele afectate vor fi renaturalizate; este interzis să se abandoneze orice tip de deşeu (menajer şi din construcţie)/materie primă pe amplasament sau în vecinatatea acestuia după executarea lucrărilor;

n). la implementarea proiectului se va instrui personalul că sunt interzise:

 - procurarea materialelor necesare realizării investiţiei (resurse minerale neregenerabile) de pe suprafaţa parcului naţional;

 - orice formă de recoltare, capturare, ucidere, distrugere sau vătămare a exemplarelor aflate ăn mediul lor natural, în oricare din stadiile ciclului lor biologic;

- deteriorarea şi/sau distrugerea locurilor de reproducere ori de odihnă a păsărilor sălbatice;

- uciderea sau capturarea intenţionată a păsărilor sălbatice, indiferent de metoda utilizată;

 - perturbarea intenţionată în special în cursul perioadei de reproducere, de creştere şi migraţie;

 - defirişarea vegetaţiei din zona adiacentă proiectului;

 - lărgirea frontului de lucru;

 - realizarea de depozite de materiale, substante care sa afecteze speciile si/sau habitatele naturale de interes comunitar;

 - depunerea şi acumularea de deşeuri menajere în locuri neconforme şi necontrolat, pentru a nu se constitui ca zone de hranire pentru speciile de animale si pasari din zonă în scopul de a evita atragerea /îmbolnăvirea/accidentarea acestora;

 - poluarea fonică şi în ceea ce priveşte vibraţiile în aria naturală protejată;

- foc deschis;

o). se va respecta soluţia tehnică şi condiţiile din Notificarea pentru începerea execuţiei investiţiei nr.7/01.03.2018 emisă de A.N.A.R.- A.B.A. Banat şi din Avizul nr.844/08.11.2017 (11182/08.11.2017) emis de R.N.P. ROMSILVA – Administraţia Parcului Naţional Domogled-Valea Cernei;

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro

p). atât beneficiarul cât şi proiectantul vor urmări îndeaproape executarea lucrărilor prevazute în proiect, ce vor fi corelate sub aspect hidrotehnic cu lucrările existente, executate pe cursul de apă;

r). în situaţia în care, după emiterea prezentului act şi înaintea obţnerii autorizaţiei de construire, proiectul va suferi modificări, veţi notifica Agenţia pentru Protecţia Mediului Mehedinţi;

s). la finalizarea investiţiei, va fi notificată Agenţia pentru Protecţia Mediului Mehedinţi, în vederea verificării realizării proiectului în conformitate cu cerinţele legale şi cu condiţiile din prezentul act şi întocmirii procesului verbal de constatare a respectării tuturor condiţiilor impuse;

t). **pe perioada execuţiei lucrarilor se va asigura scurgerea normală a apelor, se va întreţine albia minoră a afluentului râului Arsaca în amonte şi aval de pod; se va asigura secţiunea optimă de scurgere a apelor;**

u). înainte de obţinerea autorizaţiei de construire se vor solicita şi obţine toate avizele din Certificatul de Urbanism nr.370/23.08.2017 (8603/2017) emis de Consiliul Judeţean Mehedinţi.

 Prezenta decizie poate fi contestată în conformitate cu prevederile Hotarârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

*Director Executiv,*

*Dragoş Nicolae TARNIŢĂ*

 *Şef serviciu A.A.A.,*

 *Lavinia MATEESCU*

Întocmit,

Costin STRĂIN

**AGENŢIA PENTRU PROTECŢIA MEDIULUI MEHEDINŢI**

Str. Băile Romane, nr. 3, Drobeta Turnu Severin, Cod 220234

Tel : 0040252/320396 Fax : 0040252/306018

 e-mail : office@apmmh.anpm.ro